טד דנסון

אדוארד ברידג' דנסון השלישי (באנגלית: Edward Bridge Danson III; נולד ב-29 בדצמבר 1947) הוא שחקן אמריקאי.

הוא התפרסם כשגילם את הדמות הראשית סאם מאלון (אנ') בסיטקום "חופשי על הבר" (1982–1993) של NBC, עבורו הוא זכה בשני פרסי אמי ובשני פרסי גלובוס הזהב. בשנים שלאחר מכן התפרסם בתפקיד ראשי נוסף בסיטקום "בקר" (1998–2004) של CBS. הוא היה מועמד גם לשלושה פרסי אמי עבור תפקידו בדרמה המשפטית "Damages" (2010–2007)" של רשת הכבלים "FX". הוא גילם את החוקר די.בי ראסל בסדרות הדרמה "CSI" (2015–2011) ו-"CSI סייבר" (2015–2016). הוא גילם את השריף האנק לארסון בעונה השנייה של סדרת הפשע "פארגו" (2015) היה מועמד לעוד שלושה פרסי אמי עבור תפקידו כמייקל הארכיטקט בסדרה הקומית "המקום הטוב" (2016–2020) של נטפליקס.

דנסון ערך את הופעת הבכורה הקולנועית שלו בשנת 1978 בדרמת הפשע "שדה הבצל".  תפקידו הקולנועי פורץ דרך היה בקומדיות "שלושה גברים ותינוקת" (1987) ו-"שלושה גברים וליידי קטנה" (אנ') (1990). הוא שיחק גם בסרטים "כחום הגוף" (1981), "קריפשואו" (אנ') (1982), "אבא" (1989) ו-"להציל את טוראי ריאן" (1998).

הוא גילם גם תפקידים בקומדיות של HBO, "תרגיע" (2000–2024) ו-"משועמם" (אנ') (2009–2011) , בסיטקום של NBC, "אדוני ראש העיר" (2021–2022) ובקומדיה של נטפליקס, "האיש שלי בפנים" (2024–הווה).

הוא זכה בגלובוס הזהב על שם קרול ברנט לשנת 2025. טד, יחד עם אשתו מרי סטינבורגן, זכו בפרס ההומניטרי ע"ש בוב הופ (אנ') בשנת 2025 בטקס פרס אמי לבידור בפריים טיים ה-77 (אנ').

ביוגרפיה
דנסון נולד ב-29 בדצמבר 1947 בסן דייגו, קליפורניה לאדוארד ברידג' דנסון ג'וניור (אנ'), ארכאולוג ואוצר מוזיאון צפון אריזונה (אנ') בין השנים 1959 ל-1975, וג'סיקה הרייט (לבית מקמאסטר). יש לו אחות גדולה, ג'סיקה אן "יאן" האורי. דנסון גדל בעיקר בפלגסטף, אריזונה. יש לו מורשת סקוטית ואנגלית. אבותיהם חיו בניו אינגלנד הקולוניאלית והם צאצאים של דמויות היסטוריות כמו אן האצ'ינסון.

בשנותיו בתיכון הוא למד בבית הספר קנט (אנ') בעיירה קנט (אנ'), קונטיקט; שם הוא היה שחקן בקבוצת הכדורסל. התעניין בתחום הדרמה כשלמד באוניברסיטת סטנפורד. בחיפוש אחר תוכנית משחק טובה יותר, הוא עבר לאוניברסיטת קרנגי מלון בפיטסבורג, פנסילבניה. הוא סיים תואר ראשון באמנויות יפות בדרמה בשנת 1972.

 קריירה 
ממוזער|341x341 פיקסלים|דנסון בטקס פרסי האמי, 1990

 בטלוויזיה 
דנסון החל את הקריירה שלו בתחום הבידור באופרת סבון בשם "עולם נוסף" ב-1975. לאחר מכן השתתף בתפקידי אורח במספר סדרות, בהן "לוורן ושירלי", "משפחה", "בנסון" ו"מגנום, בלש פרטי". בשנת 1982 נבחר דנסון לתפקיד ראשי בסדרת קומדיית מצבים בשם "חופשי על הבר". בסדרה גילם דנסון את סאם מאלון, בעלים של פאב שכונתי שהיה שחקן בייסבול בקבוצת בוסטון רד סוקס, אך התמכרותו לאלכוהול הביאה למפלתו. כאלכוהוליסט משתקם החליט לקנות פאב ולנהל אותו.

על תפקידו ב-11 עונות הסדרה קיבל דנסון שני פרסי גלובוס הזהב ושני פרסי אמי, ובנוסף היה מועמד ל-9 פרסי אמי ול-8 פרסי גלובוס הזהב. הדמות שגילם דנסון בסדרה הייתה פופולרית מאוד והופיעה הופעות אורח בסדרות המצליחות "פרייז'ר" ו"משפחת סימפסון". את פרס גלובוס הזהב השלישי שלו קיבל דנסון על הופעתו הראשית בדרמה "משהו לגבי אמיליה".

בשנת 1996 גילם דנסון את דמותו הספרותית של למיואל גוליבר בסדרה זוכת 5 פרסי אמי המבוססת על הרומן של ג'ונתן סוויפט "מסעי גוליבר".

סדרה נוספת שבה כיכב דנסון הייתה הסדרה הקומית "בקר", בה גילם דנסון את הדמות הראשית, ד"ר ג'ון בקר חם המזג. בקר הוא בוגר בית הספר לרפואה של הארוורד ומנהל מרפאה שכונתית. על תפקידו בסדרה היה דנסון מועמד לפרס גלובוס הזהב. הסדרה רצה בין השנים 1998–2004.

ב-2005 שיחק דנסון בתפקיד ראשי בסרט הטלוויזיה, "האבות שלנו", סדרת דרמה שהייתה מועמדת ל-2 פרסי אמי.

בשנת 2007 נבחר דנסון להופיע בתפקיד משני בסדרה "נזקים" ולגלם את דמותו של המיליונר המושחת ארתור פרובישר. על תפקידו בעונה הראשונה היה מועמד לפרס אמי ולפרס גלובוס הזהב.

בשנים 2011–2015 דנסון שיחק בסדרת הטלוויזיה המצליחה "CSI" בארבע העונות האחרונות שלה (עונות 12–15) בתור די.בי ראסל, מנהל מעבדת הפשע של לאס וגאס וכן בוטנאי מיומן וחוקר זירות פשע ותיק. בשנת 2015, הצטרף לקאסט השחקנים הראשי בעונה השנייה של הסדרה "CSI סייבר".

בשנים 2016–2020 שיחק דנסון בסדרה הקומית מבית נטפליקס, "המקום הטוב" כחלק מהקאסט הראשי בתור מייקל, אדריכל השכונה, והוא שיחק בתפקיד הזה עד לסיומה בתום ארבע עונות.

בשנים 2021–2022 כיכב דנסון בסדרה הקומית "אדוני ראש העיר" בתור ראש העיר ניל ברמר. היא נוצרה ונכתבה על ידי טינה פיי ורוברט קרלוק עבור רשת "NBC" ובוטלה לאחר שתי עונות.

בשנת 2024 החל לשחק בתפקיד הראשי בקומדיית הפשע של נטפליקס "האיש שלי בפנים" בתור צ'ארלס ניואנדייק, פרופסור להנדסה בדימוס ואלמן שמחפש משמעות חדשה בחייו לאחר מות אשתו. הוא מתחיל לעבוד כסוכן סמוי כשחוקרת פרטית מגייסת אותו למשימה. העונה השנייה עלתה לנטפליקס בשנת 2025.

נכון לשנת 2024 מגלם דנסון את עצמו בסדרה "תרגיע" בתפקיד משנה. בדצמבר 2024, הוכרז כי דנסון יקבל את פרס קרול ברנט בטקס פרסי גלובוס הזהב ה-82 לשנת 2025.

 בקולנוע 
את הופעת הבכורה שלו בתחום הקולנוע ערך דנסון בשנת 1979 בדרמת הפשע "שדה הבצל". לאחר מכן שיחק דנסון במותחן "כחום הגוף", בקומדיית האימה המונפשת "מופע האימה", בקומדיה "שלושה גברים ותינוקת" ובדרמה הקומית "אבא".

ב-1994 שיחק דנסון בתפקיד ראשי בקומדיה "תוצרת אמריקה", שבה גילם את הלברט ג'קסון, אביה הביולוגי של ילדה ממוצא אפרו אמריקאי בשם זורה מאתיוס.

בשנת 1998 הופיע דנסון בתפקיד משני בדרמת המלחמה זוכת 5 פרסי אוסקר של סטיבן ספילברג, "להציל את טוראי ראיין". בסרט גילם דנסון את דמותו של קפטן פרד המיל, מפקד כוחות הצנחנים האמריקאים על חוף אומהה במהלך הפלישה לנורמנדי.

בשנת 2008 שיחק דנסון בקומדיית הפשע "לא דופקות חשבון", ושיחק בסרט הדרמה "חוזה אינטימי" שביימה וכתבה ג'יידה פינקט סמית'.

בשנת 2018 גילם את דייב בסרט הקומדיה המוזיקלי "דפיקות לב חזקות" (אנ').

 חיים אישיים 
ממוזער|דנסון ואשתו מרי סטינבורגן, 2009
נישואיו הראשונים היו לרנדי גוש ב-1970 והם הסתיימו ב-1975.

נישואיו השניים היו ב-1977 לקייסי קוטס. ב-1979, בעת שילדה את ילדם הראשון, לקתה קוטס בשבץ מוחי פתאומי. דנסון סעד אותה מספר שנים ולאחר מכן הזוג אימץ ילדה נוספת. אולם רומן שניהל דנסון עם שחקנית הקולנוע וופי גולדברג הוביל לגירושיו השניים בשנת 1993.

ב-7 באוקטובר 1995 נישא דנסון בפעם השלישית, לשחקנית הקולנוע זוכת פרס אוסקר, מרי סטינבורגן.

בעבר היה טבעוני, אך אורח החיים התזונתי הנוכחי שלו הוא פסקטריאני.

 פילמוגרפיה 

 קולנוע 
+שנהסרטתפקידהערות1979שדה הבצלאיאן ג'יימס קמפבל1981כחום הגוףפיטר לוינשטיין1982קריפשואו (אנ')הארי וונטוורת'1985Little Treasureיוג'ין וילסון1986Just Between Friendsצ'יפ דייוויסHow Can I Tell If I'm Really in LoveעצמוA Fine Messספנס הולדן1987שלושה גברים ותינוקתג'ק הולדן1989בני דודים (אנ')לארי קוזינסקיאבאג'ון טרמונט1990שלושה גברים וליידי קטנה (אנ')ג'ק הולדן1993תוצרת אמריקההאל ג'קסון1994סוגר חשבון עם אבא (אנ')ריימונד גליסוןPontiac Moonוושינגטון בלאמיגם מפיק בפועל1996המפלצת מלוך נס (אנ')ג'ון דמפסי1998Jerry and Tomגיאגידולי פרא (אנ')ג'יאני סלוצולהציל את טוראי ריאןקפטן פרד האמיל1999החברים של ממפורד (אנ')ג'רמי ברוקט2007הבן של הפרופסור (אנ')הארווי פארישחובבנים עד הסוף (אנ')מוס2008לא דופקות חשבון (אנ')דון קרדיגןחוזה אינטימי (אנ')אי.ג'יי ווינטרס2009The Open Roadמאמן2011חבר על ארבע (אנ')פאזולודיבוב2012נס גדול (אנ')ג'ון ויין מקגראת'טדעצמו2014אהוב לבי (אנ')מטפל2018דפיקות לב חזקות (אנ')דייב2020Best Summer Everמפיק בפועל

 טלוויזיה 
+שנהסדרהתפקידהערות1975–1976Somersetטום קונווי519 פרקים1975, 1977The Doctorsד"ר צ'אק וולדון / מיטצ' פירסון19 פרקים1979The Amazing Spider-Manמייג'ור קולינגס2 פרקיםMrs. Columboריצ'רד דלינג'רפרק: "Ladies of the Afternoon"טראפר ג'ון, MD (אנ')איש פצועפרק: "Love Is a Three-Way Street"B. J. and the Bearטום ספנסרפרק: "Silent Night, Unholy Night"The French Atlantic Affairאייב סטנלימיני-סדרה1980The Women's Roomנורמןסרט טלוויזיה של ABCOnce Upon a Spyג'ק צ'נולטסרט טלוויזיה של ABCלוורן ושירלירנדי קרפנטרפרק: "Why Did the Fireman..."משפחה (אנ')דייוויד בארטלספרק: "Daylight Serenade"1981בנסוןדן סלייטר2 פרקיםמגנום, בלש פרטיסטיוארט קרייןפרק: "Don't Say Goodbye"Dear Teacherסטיב גודוויןסרט טלוויזיה של NBCOur Family Businessגאפסרט טלוויזיה של ABC1982טקסיוינצ'נזו סנקהפרק: "The Unkindest Cut"Tucker's Witchדני קירקווד2 פרקים1982–1993חופשי על הברסאם מאלון (אנ')תפקיד ראשי (11 עונות); 275 פרקים
שני פרסי אמי לבידור בפריים טיים לשחקן ראשי בסדרת קומדיה (מתוך 11 מועמדויות)
שני פרסי גלובוס הזהב לשחקן הטוב ביותר בסדרת קומדיה או סדרה מוזיקלית (מתוך 8 מועמדויות) 1983Allison Sydney Harrisonדייוויד האריסוןצולם ארבע שנים לפני כן
סרט טלוויזיה של NBCCowboyדייל וויקססרט טלוויזיה של CBS1984Something About Ameliaסטיבן בנטסרט טלוויזיה של ABC
פרס גלובוס הזהב לשחקן הטוב ביותר במיני-סדרה או בסרט טלוויזיה (1984)
מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (1984)1986When the Bough Breaksאלכס דלאוור (אנ')סרט טלוויזיה של NBC
גם מפיק בפועל1987We Are the Childrenדאפי לינץ'סרט טלוויזיה של ABC
גם מפיק בפועל1988Mickey's 60th Birthdayסאם מאלון (אנ')ספיישל טלוויזיוני של NBC1990The Earth Day Specialסאם מאלון (אנ')ספיישל טלוויזיוני של ABC לכבוד יום כדור הארץ1994משפחת סימפסוןסאם מאלון (אנ')דיבוב; פרק: "Fear of Flying"1995פרייז'רסאם מאלון (אנ')פרק: "The Show Where Sam Shows Up"1996מסעי גוליבר (אנ')למיואל גוליבר (אנ')מיני-סדרה1996–1997Inkמייק לוגאןתפקיד ראשי; 22 פרקים
גם מפיק בפועל1997Pearlסאלפרק: "The Write Stuff: Part 2"1998Thanks of a Grateful Nationג'ים טואיטסרט טלוויזיה של שואוטייםהארון של ורוניקה (אנ')ניק ונוברפרק: "Veronica's $600,000 Pop"1998–2004בקרד"ר ג'ון בקרתפקיד ראשי (6 עונות); 129 פרקים
מועמד פרס גלובוס הזהב לשחקן הטוב ביותר בסדרת קומדיה או סדרה מוזיקלית (2000)1999Diagnosis: Murderעצמופרק: "The Roast"2000Search for Atlantisמנחהסרט טלוויזיה תיעודי של A&E (אנ')גרוס פוינט (אנ')ג'ק הכלבדיבוב; פרק: "Sleeping with the Enemy"2000–2024תרגיעעצמו34 פרקים2002Living with the Deadג'יימס ואן פראהסרט טלוויזיה של CBS2003Gary the Ratטרי מק'מילןדיבוב; פרק: "Mergers and Acquisions"2004Surviving Loveג'ורג' גאזלוסרט טלוויזיה של CBS2005Our Fathersמיטשל גארבאדיאן (אנ')סרט טלוויזיה של שואוטייםKnights of the South Bronxריצ'רד מייסוןסרט טלוויזיה של A&E (אנ')2006Heistטום2 פרקים2006–2007Help Me Help Youד"ר ביל הופמןתפקיד ראשי; 14 פרקים2007–2010Damagesארתור פורבישר24 פרקים (עונות 1–3)
מועמד פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה (2007)
מועמד פרס אמי לבידור בפריים טיים לשחקן משנה בסדרת דרמה (אנ') (2008)

מועמד פרס אמי לבידור בפריים טיים לשחקן אורח בסדרת דרמה (אנ') (2009–2010)2008המלך הילטום האמונדדיבוב; פרק: "The Accidental Terrorist"2009–2011משועמם (אנ')ג'ורג' כריסטופרתפקיד ראשי (3 עונות); 24 פרקים2010Tim and Eric Awesome Show, Great Job!דנסון הקטןפרק: "Greene Machine"2011–2015CSIדי.בי ראסלתפקיד ראשי (עונות 12–15); 84 פרקים2013CSI: ניו יורקדי.בי ראסלפרק: "Seth and Apep"2015פארגוהאנק לארסוןתפקיד ראשי (עונה 2); 10 פרקים2015–2016CSI סייברדי.בי ראסלתפקיד ראשי (עונה 2); 18 פרקים2015–2024אבא אמריקאיד"ר ריי פטיטדיבוב; 5 פרקים2016–2020המקום הטובמייקלתפקיד ראשי (4 עונות); 50 פרקים
מועמד פרס אמי לבידור בפריים טיים לשחקן ראשי בסדרת קומדיה (2018–2020)2018–הווהAdvancementsמנחהתוכנית אינטרנטית
9 עונות2019–2022האורווילאדמירל פרי6 פרקים2021–2022אדוני ראש העירראש העיר ניל ברמרתפקיד ראשי (2 עונות); 20 פרקים2023מליגן (אנ')בראד צ'דמןדיבוב; פרק: "Not My President"2024–הווההאיש שלי בפניםצ'ארלס ניואנדייקתפקיד ראשי (2 עונות); 16 פרקים
גם מפיק

מועמד פרס גלובוס הזהב לשחקן הטוב ביותר בסדרת קומדיה או סדרה מוזיקלית (2025)

 תיאטרון 
+שנהמחזהתפקידהערות1973סטטוס קוו ואדיספול ריג'נט השלישיתיאטרון לנה הורן (אנ'), ברודוויי

 קישורים חיצוניים 





הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:קליפורניה: שחקנים
קטגוריה:שחקני קולנוע וטלוויזיה אמריקאים
קטגוריה:פעילי איכות הסביבה אמריקאים
קטגוריה:זוכי אמי בפריים טיים: שחקן ראשי בקומדיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:זוכי פרס גלובוס הזהב: מפעל חיים
קטגוריה:בוגרי אוניברסיטת קרנגי מלון
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאים ממוצא סקוטי
קטגוריה:אמריקאים ממוצא אנגלי
קטגוריה:אמריקאים שנולדו ב-1947